《城上乌》
宋代·吴泳

尔何不向别处栖，东飞日白足，
南飞有树枝。翱翔空中不欲堕，
南尾又向城头归。城虽高，
人亦好，三匝重来屋边绕。
不缘啄雁稗，不为唼凫藻。
鸦鸦唾骂闾里常，睠睠忠言主人告。
所生八九子，赖有三雏成。
两雏连樯去，一雏闻弦惊。
往来城头暂栖止，旭日又恐东方明。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。